Matashi ya tubure a kan N99,000 da aka aika masa bisa kuskure ta asusun bankinsa ▷ Legit.ng
Matashi ya tubure a kan N99,000 da aka aika masa bisa kuskure ta asusun bankinsa
8 months ago 4000 views by Muhammad Auwal
Hukumar yaki da rashawa da yi ma tattalin arzikin kasa zagon kasa, EFCC ta samu nasara a gaban kotu a kan wani matashi mai suna Orhena Bartholomew wanda ya cinye N99,000 da aka aika masa bisa kuskure ta asusun bankinsa.
Rahoton jaridar Premium Times ta ruwaito Alkalin babbar kotun tarayya dake zamanta a garin Makurdi, mai sharia Mobolaji Olajuwon ne ya yanke ma Orhena hukuncin daurin shekaru 2 a kurkuku ko kuma biyan taran N50,000.
Majiyar Legit.ng ta ruwaito rikicin ya samo asali ne a lokacin da wani Orhena ya tafi wajen mutumi dake sana’ar tura kudi ta tsarin First Monie Cash Point domin ya tura ma wani abokinsa N1,000 a asusun bankinsa, inda ya mika ma mutumin N1,000 a hannu.
Sai a bisa kuskure irin na dan Adam, sai mutumin ya tura ma abokin Orhena N100,000, koda mutumin ya nemi Orhena ya yi ma abokinsa magana su dawo masa da N99,000, sai Orhena yace ai tuni ya na kan hanyar zuwa Legas, kuma ba zai dawo ba.
Ashe shi wancan abokin Orhena ya ga wadannan kudade, don haka sai ya mayar ma Orhena duka N99,000 ba tare da ko kwabo ya yi ciwon kai ba, amma sai Orhena ya ki mayar ma mai kudin, ya tafi ya sayi babur kirar Honda.
Daga bisani ne mutumin ya kai karar Orhena ga hukumar EFCC, inda ta samu nasarar kama shi, har ta gurfanar da shi gaban kotu, sai dai Orhena bai baiwa shari’a wahala ba, inda ya amsa laifinsa.
Daga karshe EFCC ta tilasta ma Orhena yin kashin N99,000 daya cinye tun a lokacin da take gudanar da bincike a kansa, sa’annan ta kwace babur din daya saya, kuma ta mika ta ga gwamnatin tarayya.
MakurdiEFCC Latest NewsBenue State News TodayHausa News
19 minutes ago 75 views
an hour ago 10912 views
4 hours ago 17068 views
8 minutes ago 11245 views
6 hours ago 128882 views
22 hours ago 20362 views
5 hours ago 24307 views
Social media reacts as this African country releases new vehicle model with great features and interior
6 minutes ago 1566 views
2 hours ago 1002654 views
Madalla: Obasanjo zai dauki sama da mutane 1, 000 aiki a wata babbar gonarsa